Na podlagi 131. člena Zakona o urejanju prostora (ZUreP-2, Ur. list RS, št. 61/17) in 17. člena statuta Občine Prevalje (Uradno glasilo slovenskih občin, št. 70/2015) je Občinski svet Občine Prevalje na \_\_\_\_ redni seji dne \_\_\_\_\_\_\_\_sprejel

|  |
| --- |
| sklep o lokacijski preveritvi za del enote urejanja Prostora DB67 UN  |

1. **člen**

S tem sklepom se potrdi lokacijska preveritev za del enote urejanja prostora DB67 UN, ki obsega zemljiške parcele 529/8, 518/21, 527/8, vse k.o. 875 Dolga brda.

1. **člen**

Na območju lokacijske preveritve iz prejšnjega člena se dopusti individualno odstopanje od prostorskih izvedbenih pogojev Odloka o ureditvenem načrtu za infrastrukturne objekte in naprave in dopolnilno gradnjo za stanovanjsko zazidavo Malinek – Dolga brda (UN Malinek, Ur. list RS, št. 60/02, UGSO št. 30/12) za objekt z oznako D7, kot so določeni v tekstualnem in grafičnem delu prostorskega akta in sicer:

* Dovoli se izvedba priključka na severni strani objekta D7 na zemljišču parc. št. 527/8 k.o. 875 Dolga brda in navezava na obstoječo JP 851523.
* Dovoli se ureditev parkirnih prostorov za potrebe objekta D7 na zemljišču parc. št. 527/8 k.o. 875 Dolga brda, ki se vključi v gradbeno parcelo objekta D7 ter indeks pozidanosti, ki lahko znaša manj kot 0,1;
* Pri objektu D7 se dovoli odstopanje od prve alineje 6. člena UN Malinek, ki pogojuje višinsko koto kleti oz. pritličja z niveleto dovozne ceste v razponu +- 1,0 m.
* Na območju lokacijske preveritve se ne uporabljajo grafične priloge UN Malinek, ki se nanašajo na prometno ureditev ter velikost gradbene parcele objekta D7.
1. **člen**

Skladnost nameravanega posega na območju lokacijske preveritve se preverja na podlagi tega sklepa in grafičnega prikaza elaborata lokacijske preveritve.

1. **člen**

Ta sklep se vpiše v evidenco lokacijskih preveritev, ki jo Občina Prevalje vodi v skladu s šestim odstavkom 133. člena ZUreP-2.

Sklep se posreduje Upravni enoti Ravne na Koroškem in Ministrstvu za okolje in prostor.

1. **člen**

Ta sklep se objavi v Uradnem glasilu slovenskih občin in na spletni strani Občine Prevalje ter začne veljati naslednji dan po objavi.

Identifikacijska številka v zbirki prostorskih aktov:1345

|  |
| --- |
| Številka:  |
| Prevalje, dne  | Župan |
|  | Občine Prevalje |
|   | **dr. Matija Tasič** |